Miljoene opgedok vir geskorste staatsamptenare(Argieffoto) Suid-Afrikaanse belastingbetalers het die afgelope twee kwartale ŉ allemintige R83 miljoen betaal vir die salarisse van staatsamptenare wat weens skorsings ledig tuis bly. Die amptenare se tugverhore moet nog afgehandel word. Michele Clarke, die DA se woordvoerder oor staatsdiens en administrasie, sê ŉ verdoemende verslag van dié departement wys die koste van skorsing wat as voorsorgmaatreël gedoen is, beloop R22 miljoen by die nasionale departement en R61 miljoen in provinsies. Die verslag is aan die parlementêre portefeuljekomitee voorgelê. Dié koste sluit egter geen regskoste in nie. Dié koste styg dikwels beduidend omdat die betrokke werkers die hofverrigtinge onnodig vertraag. “Dit beteken die bedrag kan beduidend meer as R83 miljoen wees. Die DA sê dit is ŉ blatante misbruik van belastinggeld en die party het die minister van staatsdiens en administrasie, Senzo Mchunu, gevra om in te gryp. Die DA vra Mchunu om ŉ digitale stelsel in werking te stel wat kan boekhou van die inligting oor en vordering met die tugsake, asook om ŉ ouditmetodologie te ontwikkel sodat die sake vinniger afgehandel kan word. Die voorgeskrewe tydperk waarin die sake afgehandel moet word, is 60 dae. Die redes hiervoor is: Clarke sê die minister van finansies, Tito Mboweni, het verlede maand in sy begrotingsrede gesê die staatsdiens se salarisrekening moet verminder word. “Tog sien ons deurlopend finansiële misbruik in die staatsdiens,” sê sy.